কামৰূপ জিলাৰ ছয়গাঁৱৰ বামুনীগাঁৱত মৃত্যু ঘটিছে ১০ টাকৈ শগুণৰ।বৃহস্পতিবাৰে দিনৰ ভাগত সংঘটিত হৈছে এই ঘটনা।
ইতিমধ্য ঘটনা সন্দৰ্ভত অসম বন বিভাগে এজাহাৰ দাখিল কৰিছে স্থানীয় ছয়গাঁও আৰক্ষী থানাত।
শ্বিলং টাইমছত উদ্ধৃতি দি শনিবাৰে পশ্চিম কামৰূপ খণ্ড বন সংমণ্ডল বিষয়াগৰাকীয়ে কয় যে বিহযুক্ত এটা গৰুৰ মৰাশ ভক্ষণ কৰাৰ ফলত শগুণ ১০ টা মৃত্যু ঘটা বুলি সন্দেহ কৰা হৈছে।
'এতিয়ালৈকে এই ১০ টা শগুণ মৃত্যু ঘটাৰ কাৰণ কি সেয়া নিশ্চিত হোৱা নাই।শগুণকেইটাৰ মৰাশ মৰোণোত্তৰ পৰীক্ষাৰ প্ৰতিবেদন পোৱাৰ পাছতহে মৃত্যুৰ কাৰণ জানিব পৰা হ'ব।আৰু অধিক শগুণ ইয়াৰ দ্বাৰা আক্ৰান্ত হোৱা সন্দেহ কৰা হৈছে।আৰু এটা শুগুণ উদ্ধাৰ কৰি ৰাণীস্থিত শগুণ সংৰক্ষণ প্ৰজনন কেন্দ্ৰলৈ চিকিৎসাৰ বাবে প্ৰেৰণ কৰা হৈছে।' বন সংমণ্ডল বিষয়াগৰাকীয়ে এই দৰে কয়।
এই ঘটনাৰ সন্দৰ্ভত বন বিভাগে কি ব্যৱস্থা গ্ৰহণ কৰিছে বুলি সোধা এক প্ৰশ্নৰ উত্তৰত বিষয়াগৰাকীয়ে কয় যে ইতিমধ্যে ঘটনাটোৰ সন্দৰ্ভত ছয়গাঁও আৰক্ষী থানাত এজাহাৰ দাখিল কৰা হৈছে। আৰু তদন্তৰ প্ৰক্ৰিয়া আগবাঢ়িছে।
এইধৰণৰ ঘটনাবোৰ সজাগতাহীনাৰ বাবে সংঘটিত হোৱা দেখা যায়। সেয়ে স্থানীয় লোকৰ মাজত সজাগতা বৃদ্ধিৰ বাবে গাঁও পঞ্চায়তৰ উদ্যোগত সজাগতা সভা আৰু কাৰ্যসূচী গ্ৰহণৰ পোষকতাও কৰে খণ্ড বন সংমণ্ডল বিষয়াগৰাকীয়ে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
